Document ID: 32004R0543

Uredba Komisije (es) št. 543/2004
z dne 24. marca 2004
o spremembi Uredbe (ES) št. 1520/2000 o določitvi skupnih podrobnih pravil za uporabo sistema dodeljevanja izvoznih nadomestil za nekatere kmetijske proizvode, izvožene kot blago, ki ni zajeto v Prilogi I k Pogodbi, in o merilih za določanje zneskov takšnih nadomestil
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o tržnih režimih, ki se uporabljajo za nekatere vrste blaga, pridobljene s predelavo kmetijskih proizvodov [1], in zlasti člena 8(3) Uredbe,
ob upoštevanju naslednjega:
(1) Člena 5(2) in 7(2) Uredbe Komisije (ES) št. 1520/2000 [2] določata sistem za vnaprejšnjo določitev stopnje nadomestil za blago, izvoženo v času veljavnosti potrdila o nadomestilu. Kadar se uporablja sistem vnaprejšnje določitve stopnje nadomestila, se za blago, izvoženo kasneje v času veljavnosti potrdila o nadomestilu, uporablja stopnja nadomestila, ki velja na dan vložitve zahtevka za vnaprejšnjo določitev.
(2) Ker pa se stopnje nadomestil za mleko, sladkor, žita in riž lahko določajo ali spreminjajo ob četrtkih, vseeno obstaja nevarnost vlaganja zahtevkov za vnaprejšnjo določitev nadomestil za te proizvode iz špekulativnih razlogov, če se zahtevki, vloženi v četrtek, štejejo kot vloženi na ta dan. Da bi zmanjšali to nevarnost, je torej treba predpisati, da se zahtevek za vnaprejšnjo določitev nadomestila, vložen v četrtek, šteje, da je vložen naslednji delovni dan.
(3) Člen 21 Uredbe Komisije (ES) št. 800/1999 z dne 15. aprila 1999 o določitvi skupnih podrobnih pravil za uporabo sistema izvoznih nadomestil za kmetijske proizvode [3], predvideva, da se ne sme odobriti nobenega nadomestila za proizvode, ki na dan sprejema izvoznega dovoljenja niso primerne tržne kakovosti. Za zagotavljanje enotne uporabe tega pravila je v Uredbi (ES) št. 1520/2000 treba predpisati, da morajo biti za odobritev nadomestila proizvodi, navedeni v členu 1 Direktive Sveta 92/46/EGS z dne 16. junija 1992 odoločitvi zdravstvenih pravil za proizvodnjo in trženje surovega mleka, toplotno obdelanega mleka in proizvodov na osnovi mleka [4], ali členu 1 Direktive Sveta 89/437/EGS z dne 20. junija 1989 o higienskih in zdravstvenih problemih, ki vplivajo na proizvodnjo in dajanje jajčnih proizvodov na trg [5], in so v prilogi B k Uredbi (ES) št. 1520/2000, pripravljeni v skladu z zahtevami teh direktiv in imeti zahtevano oznako zdravstvene ustreznosti.
(4) Ker je v praksi nekaterim izvajalcem potreben čas, da na ustrezen način zagotovijo, da je na embalaži njihovega blaga zahtevana oznaka zdravstvene ustreznosti, se te zahteve ne uporablja pred 15. aprilom 2004.
(5) Uredbo (ES) št. 1520/2000 je zato treba ustrezno spremeniti.
(6) Ukrepi, predvideni s to uredbo, so v skladu z mnenjem Upravljalnega odbora za horizontalna vprašanja o trgovini s predelanimi kmetijskimi proizvodi, ki niso navedeni v prilogi I k Pogodbi -
SPREJELA NASLEDNJO UREDBO:
Člen 1
Uredba (ES) št. 1520/2000 se spremeni:
1. V členu 5(2) se drugi pododstavek zamenja:
"Če se uporablja sistem vnaprejšnje določitve stopnje nadomestila, se za blago, izvoženo pozneje v času veljavnosti potrdila o nadomestilu v skladu s členom 9(2), upošteva stopnja, ki velja na dan vložitve zahtevka za vnaprejšnjo določitev stopnje nadomestila.Vseeno se zahtevki za vnaprejšnjo določitev nadomestila, ki so vloženi v četrtek, štejejo, da so vložene naslednji delovni dan."
2. Člen 7(2) se nadomesti z naslednjim:
"2. Zadevna stranka lahko zahteva vnaprejšnjo določitev stopnje nadomestila, ki velja na dan vložitve zahtevka. V tem primeru vnaprejšnja določitev zadeva vse veljavne stopnje nadomestil. Zahtevek za vnaprejšnjo določitev se lahko vloži v skladu s pogoji iz priloge F hkrati z vložitvijo zahtevka za potrdilo o nadomestilu ali na dan odobritve potrdila o nadomestilu, vendar pred zadnjim dnem njegove veljavnosti.
Vnaprejšnja določitev ne velja za izvoz, opravljen pred datumom vložitve zahtevka.
Z odstopanjem od prvega pododstavka, in v kolikor se zahtevki nanašajo na zahtevke za vnaprejšnjo določitev stopnje nadomestil, se zahtevki, vloženi v četrtek, štejejo kot vloženi na naslednji delovni dan."
3. V členu 16 se doda naslednji odstavek 10:
"10. Za odobritev nadomestil za blago, zajeto v oznake KN 04031051 do 04031099, 04039071 do 04039099, 04052010, 04052030 in 21050099, mora blago ustrezati zahtevam Direktive 92/46/EGS, zlasti zahtevi v zvezi s pripravo v proizvodnih obratih z dovoljenjem in izpolnjevanjem zahtev o oznaki zdravstvene ustreznosti, določenih v točki A poglavja IV priloge C k tej direktivi.
Za odobritev nadomestila za blago, zajeto v oznaki KN 35021190 in 35021990, mora blago izpolnjevati določbe iz poglavja XI priloge k Direktivi 89/437/EGS."
Člen 2
Ta uredba začne veljati tretji dan po objavi v Uradnem listu Evropske unije.
Člen 1(3) se uporablja od 15. aprila 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. marca 2004

Labels: 3
6